ગુજરાત સરકારના શાસકો યુવા પેઢીને સટ્ટારૂપી જુગાર અને હુક્કારૂપી નશાથી બચાવવા ઈચ્છે છે. આમ છતાં, ‘હુક્કા અને સટ્ટા'ની જુગલબંધી ચાલતી રહી તે વાસ્તવિકતા છે. IPLની બે જ મેચ બાકી હતી એટલે ઉચ્ચ અધિકારીઓ પાસે ‘પોલપટ્ટી' ખૂલી ન જાય તે માટે વસ્ત્રાપુર, સોલા વિસ્તારમાં પોલીસે હુક્કાબાર ઉપર ચેકિંગ, દરોડા શરૂ કર્યાં છે. પહેલાં ‘કમાવી આપ્યું, કમાઈ લીધું'ના સંતોષથી સ્થાનિક પોલીસ હુક્કાબારને ‘તાળાં' મારવા સક્રિય બન્યાંની ચર્ચા વેગવાન છે.